CELEX: 32014R0725
Language: hu
Date: 2014-06-30 00:00:00
Title: A Bizottság 725/2014/EU végrehajtási rendelete ( 2014. június 30. ) a 499/96/EK tanácsi rendeletnek az egyes Izlandról származó halak és halászati termékek új uniós vámkontingensei tekintetében történő módosításáról

1.7.2014   
            
            
               HU
            
            
               Az Európai Unió Hivatalos Lapja
            
            
               L 192/40
            
         A BIZOTTSÁG 725/2014/EU VÉGREHAJTÁSI RENDELETE
   (2014. június 30.)
   a 499/96/EK tanácsi rendeletnek az egyes Izlandról származó halak és halászati termékek új uniós vámkontingensei tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Izlandról származó egyes halak és halászati termékek vámkontingenseinek megnyitásáról és kezeléséről szóló, 1996. március 19-i 499/96/EK tanácsi rendeletre (1) és különösen annak 5. cikke (1) bekezdésének b) pontjára,
   mivel:
   
               (1)
            
            
               A 2014/343/EU tanácsi határozat (2) jóváhagyta az Európai Gazdasági Közösség és az Izland közötti megállapodáshoz a Horvát Köztársaságnak az Európai Unióhoz történő csatlakozására tekintettel csatolt kiegészítő jegyzőkönyv aláírását és átmeneti alkalmazását.
            
         
               (2)
            
            
               A kiegészítő jegyzőkönyv előír két új vámkontingenst a fagyasztott norvég homár és az Izlandról származó friss vagy hűtött vörös álsügér filé Európai Unióban való szabad forgalomba bocsátásáról.
            
         
               (3)
            
            
               Az új vámkontingensek végrehajtásának érdekében a 499/96/EK rendeletet módosítani kell.
            
         
               (4)
            
            
               Az új vámkontingensek 12 hónapos időszakra vonatkoznak. A 2014/343/EU határozattal összhangban a kiegészítő jegyzőkönyv ideiglenes alkalmazásának napjától kell alkalmazni. Ezért ezt a rendeletet ugyanezen a naptól kezdődően kell alkalmazni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 499/96/EK rendelet melléklete a következő sorokkal egészül ki:
   
      
                  „09.0813
               
               
                  0304 49 50
               
               
                   
               
               
                  Vörös álsügér filé (Sebastes spp.), frissen vagy hűtve
               
               
                  2014. augusztus 1-jétől  2015. július 31-ig
               
               
                  100
               
               
                  0
               
            
                  09.0814
               
               
                  0306 15 90
               
               
                   
               
               
                  Norvég homár (Nephrops norvegicus), fagyasztva
               
               
                  2014. augusztus 1-jétől 2015. július 31-ig
               
               
                  60
               
               
                  0”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Rendelkezéseit 2014. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 75., 1996.3.23., 8. o.
   
   
      (2)  HL L 170., 2014.6.11., 3. o.